钦定古今图书集成/明伦汇编/氏族典/第147卷 > 孙继邺
## 钦定古今图书集成/明伦汇编/氏族典/第147卷 > 孙继邺

按《宋史曹利用传》：“孙继邺，字元嗣，其先金陵人。初以
三班奉职监涔阳酒税，会宜州陈进反，曹利用辟以
自随，为前驱，破贼于象州大乌岭，以功迁左侍禁，端
州兵马监押，徙秦州永宁砦，总徒城洛门，改西头供
奉官。晁迥荐为阁门祗候，上御戎策十数事。又用曹
玮荐，为鄜延路兵马都监，徙知环州，累迁崇仪副使。”
会修筑《洪德砦》，与总兵者论事不协，绌为冀州兵马
都监，起知保安军，徙泾州使。契丹枢密使曹利用欲
用之，继邺恶其权盛，将有祸，数以疾辞，遂除左龙武
军统军致仕。利用贬，复为崇仪副使，迁供备库使、知
石州，徙保州，领恩州刺史、知雄州，累迁西上阁门使，
擢为龙、神卫四厢都指挥使、端州防御使，出为环庆
路副都总管，道改泾原路兼知渭州，为步军都虞候，
徙真定路，卒。